**ՀՀ ԿՐԹՈՒԹՅԱՆ ,ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ**

**ԳԱՎԱՌԻ ԱՎԱԳ ԴՊՐՈՑ**

ՀԵՏԱԶՈՏԱԿԱՆ ԱՇԽԱՏԱՆՔ

Դասընթաց` Հերթական ատեստավորման ենթակա ուսուցիչների վերապատրաստում:

# Թեմա՝ Սովորողների մեջ արժեքային համակարգի ձևավորումը << Պատմություն>> առարկայի դասավանդման ընթացքում

# Ղեկավար`Ա. Զոլյան

# Ուսուցչուհի` Ալիտա Ավետիսյան

# Գեորգի Մնացականյանի անվան Գավառի N7 միջնակարգ դպրոց ՊՈԱԿ

**Գավառ -2022թ**

**Հետազոտություն**

# Սովորողների մեջ արժեքային համակարգի ձևավորումը <<Պատմություն>> առարկայի դասավանդման ընթացքւմ

**Բովանդակություն**

# 1.Ներածություն ………………………………………………… 3 2.Գրականության ակնարկ …………………………………......... 6 .3.Գործնական համատեքստ…………………………………..........14

# Եզրակացություն……………………………………………….….22

# Օգտագործված գրականության ցանկ……………………...….23

**Ներածություն**

Ապագան վտանգված ժողովուրդների վերջին   
 խաղաթուղթը՝վերադաստիարակությունն է:  
  
 Գարեգին Նժդեհ  
  
Գլոբալիզացման այս դարաշրջանում շատ կարևոր է մշակութային ինքնատիպության պահպանումը:Գլոբալիզացումը առկա է մեր կյանքի բոլոր պրոցեսներում՝ վաղնչական ժամանակներից սկսած, քանի որ անհնար է պատկերացնել մի ազգ, կամ մշակույթ, որն այս բազմազան ու բազմերանգ աշխարհում կմնար ինքնամեկուսացված:Այս տարբեր փոխազդեցությունների արդյունքում ազգերը ձևավորում են յուրօրինակ նոր և առաջընթաց մշակույթ:Մշակութային այս տեսակ փոխազդեցությունը իրականություն է դառնում միայն հանդուրժողականության միջոցով, երբ տվյալ մշակույթը կրող անհատը, կամ քաղաքացին բաց է և ընկալունակ է ամեն նորի, և իր աշխարհայացքից խիստ տարբերվող իրականության առջև:Հանդուրժող և հետաքրքրասեր քաղաքացի դաստիարակելով՝ մենք ձեռք ենք բերում առաջադեմ հասարակություն:Այլ մշակույթներից լավն ու օգտակարը տարբերակելով՝ մենք կարող ենք ստեղծել ժամանակակից, բայց միևնույն ժամանակ ազգային դիմագիծը ընդգծող մշակույթ:

Անձ և հասարակություն կերտող այդ դժվարին գործի առյուծի բաժինը հասել է ուսուցչին:Ինչքան էլ, որ կարևոր է կերտել առաջադեմ աշխարհի առջև բաց հասարակություն, նույնքնան ավելի կարևոր է պահպանել մշակութային և ազգային ինքնատիպությունը;Հայ ազգը մշտապես պատերազմի բովում գտնվող ազգ է, ով

3

միշտ պայքարում է իր իրավունքների համար և աշխարհին ապացուցում է իր հնամյա գոյությունը` բազմադարյա մշակույթի միջոցով: Սակայն ինչպես տեսնում ենք, մեր այրունարբու թշնամիները ամեն քայլի դիմում են, որպեսզի մի շարք հայկական մշակույթային տարրեր վերնագրեն իրենց: Այդ պատճառով այսօր օրհասական խնդիր է դարձել հայի գիտակցության և հայկականության պահպանումն ու լավագույն ներկայացումն աշխարհին: Շատ կարևոր է ,որ մեր երիտասարդները կարողանան վերլուծել մեր հայրենիքի սոցիալ-տնտեսական, քաղաքական, գիտական նորանոր զարգացումները,արժևորել տնտեսական հաջողությունների կարևորությունը, մեր երկրին սպառնացող վտանգներն ու մարտահրավերները, որոնք այսօր դամոկլյան թրի պես կախված են մեր հայրենիքի վրա և ի վերջո գիտակցեն իրենց դերն ու նշանակությունը հայրենիք կերտելու գործում: Այսօր մենք` ուսուցիչներս,առաջին հերթին, պատանիների մեջ պետք է ձևավորենք հայրենիքի մասին պատկերացումները որպես բարձրագույն արժեքի: Մեր աշակերտների հետ խիստ անհրաժեշտ է հավատ ներշնչել լուսավոր ու անկախ հայրենիքի, սխալներն ուղղելու անհրաժեշտությունը գիտակցելու և ոտքի կանգնելու,որպես փյունիկ կրակներից հառնող երկրի ապագայի գորության նկատմամբ:

Համամարդկային արժեքները չանտեսելով` այսօրվա մանկավարժության համար խնդիր է դառնում սովորողների ազգային գիտակցության ձևավորումը սեփական ժողովրդի պատմության և մշակույթի հենքի վրա, որը լավագույն կերպով մատուցվում է հայոց պատմության դասընթացների ժամանակ: Աշակերտը պետք է գիտակցի,որ հասարակական մտքի առաջընթացը պայմանավորված է միասնականությամբ, և ոչ միայն գիտական և մշակույթային բարձրարժեք կյանքի ստեղծմամբ,այլև պահպանմանբ:

Սերունդ,որը կվերադաստիարակվի և ի զորու կլինի շարունակել և պահպանել հայի և հայկական մշակույթի լավագույն արժեքներն ու կկարողանա վերականգնել հայ ժողովրդի երբեմնի արժանապատվությունը:

Նախորդ սերունդները միշտ կասկածանքով և թյուր հավատով են լցված լինում եկող սերունդների նկատմամբ, բայց ես և ինձ պես շատերը հավատում ենք նոր սերնդին և նրանց հնարավորություններին:

4

**Հետազոտության նպատակը բացահայտել`**

🡪 պատմություն առարկայի նշանակության կարևորությունը հայ աշակերտի ազգային արժեհամակարգի և մտածելակերպի ձևավորման գործում,

🡪 արժևորել պատմությունից դասեր քաղելու կարևորությունը,

🡪 դասավանդման ժամանակակից մեթոդներ կիրառելով` նպաստել աշակերտների հայրենասիրական ոգու բարձրացմանը,

🡪 բացահայտել աշակերտների վերաբերմունքը ազգային հերոսների, պատմական իրողությունների մասին,շտկել պատկերացումները,

🡪 ձևավորել ժամանակի մարտահրավերներին համապատասխան արժեհամակարգ:

🡪 կիրառել մեթոդական հնարներ ,ուսուցման ժամանակակաից մեթոդներ

սովորողների մոտիվացիան բարձրացնելու համար:

**Հետազոտության խնդիրները`**

🡪 չանտեսելով համամարդկային արժեքները` աշակերտների մոտ ձևավորել ազգային գիտակցության գաղափարը,

🡪 համաշխարհային մշակույթի բազմազանության մեջ ընդգծել և կարևորել հնամյա ինքնատիպ մշակույթի և արժեքների պահպանման ու փոխանցման անհրաժեշտությունը:

5

**Գրականության ակնարկ**

Արժեհամակարգ հասկացությունը ունի բավականին լայն իմաստ, սակայն առավել տարածված է այն ընկալումը, որ մարդու հոգևոր,գեղագիտական,բարդական,իմացական,էթնիկական և մշակութային հավաքակազմն է հենց արժեհամակարգը: Արժեհամակարգը անհրաժեշտ է անհատի ներդաշնակ և բազմակողմանի ձևավորման ու զարգացման համար: Դպրոցականի արժեհամակարգի ձևավորման և ճիշտ կառուցման գործում մեծ դեր ու նշանակություն ունեն բոլոր ուսումնական առարկաները, սակայն դպրոցականին որպես հայրենասեր և ազգային արմատներին մոտ քաղաքացի կերտելու գործում առավել մեծ ազդեցություն ունեն հումանիտար ուսումնական առարկաները, որոնց թվում է նաև Հայոց պատմությունը:Անցյալի փորձը առկա է արժեհամակարգի մեջ,որի յուրացումը աշակերտների մեջ ձևավորում է հպարտության զգացում սեփական ժողովրդի պատմության ,մշակութային մեծ արժեքների , գիտական նորանոր և հանճարեղ նվաճումների համար: Առօրյա կյանքում մի շարք ճանաչողական գործունեությունների պարագայում նման կերպ ձևավորված արժեհամակարգը ստեղծում է լուրջ համոզմունքներ և կարողություններ: Նոր սերունդի դաստիարակության վրա մեծ ներգործություն ունեն ազգային, մշակութային, ժողովրդագրական, ընտանեկան,կրթական,սոցիալական,հոգևոր և հասարակական մի շարք համայնքներ:

ՀՀ-ում արժեքային համակարգի ձևավորումը աշակերտների մոտ ամրագրված է ՀՀ Միջնակարգ կրթության պետական չափորոշչում1` որպես կրթության բովանդակային բաղադրիչ, Հայոց պատմության առարկայական չափորոշչում2 : Սովորողների պատրաստվածությունը յուրաքանչյուր ուսումնական առարկային ներկայացվող գիտելիքային պահանջների մեջ հատուկ կերպով է նշվում այն,որ դպրոցը պետք է տա և ձևավորի արժեքային համակարգ: Եվրոպայի խորհրդի կողմից հրատարակված << Կարողունակությունների կողմնորոշիչ շրջանակ`Ժողովրդավարական մշակույթի համար>> աշխատության մեջ նույնպես նշանակությունը տրված է արժեքային համակարգի ձևավորմանը:

1. Միջնակարգ կրթության պետական չափորոշիչ [:https://www.arlis.am/documentview.aspx?docid=42195](https://www.arlis.am/documentview.aspx?docid=42195)
2. Հայոց պատմության առարկայական չափորոշիչ <https://escs.am/am/news/8621>
3. Կարողությունների կողմնորոշիչ շրջանակ` Ժողովրդավարական մշակույթի համար. Եվրոպայի խորհուրդ, հատոր 2

6

Անցնելով դաժան հազարամյակների միջով և իր ետևում թողնելով հզոր ու միևնույն ժամանակ կորուսներով լի պատմություն, միևնույն է, հայ ժողովուրդն այսօր շարունակում է իր անսասան և անխափան երթը պատմության քառուղիներում և չնայած մութ իրականությանը, բարձր ճակատով և մեծ հավատով է նայում ապագային: Ամեն հայ և ՀՀ յուրաքանչյուր քաղաքացի` անկախ տարիքից, սեռից, ապրելու վայրից և զբաղմունքից պետք է իմանա իր ժողովրդի պատմությունը: Օտարության մեջ թե հայրենիքում, Հայաստանում թե Սփյուրքում մենք պարտավոր ենք իմանալ մեր պատմությունը,որպեսզի այն ճիշտ ներկայացնենք և ճիշտ դասեր քաղենք` վաղվա մեր ապագան կառուցելիս: Հայոց պատմության մեջ է ամփոփված հայ ժողովրդի գոյության ձևն ու խորհուրդը, հնամյա կենսափորձն ու էությունը: Հայոց պատմությունը ոչ միայն մեր անցած ուղին է, այլ նաև մեր հողն ու ջուրը, միսն ու արյունը, մեր կերած-ստեղծածն է, գիտակցությունը, հոգեբանությունը, խառնավածքն ու բարոյականությունը, և անհնար է առանց պատմության իմաստության կոչվել մեր ազգի լիիրաո անդամ:

Հայոց պատմության շնորհիվ մենք ձևավորում ենք ազգային գիտակցություն և մտածողություն, հաղորդակցվում ենք ժողովրդի կյանքի,գիտության, մշակութային և հասարակական մտքի հետ:

«Արժեհամակարգ» հասկացությունը մանկավարժական գիտության մեջ ըմբռնվում է բավական լայն շառավիղով: Առավել ընդունված է այն ընկալումը, որ արժեհամակարգը մարդու բարոյական, գեղագիտական, հոգևոր, իմացական, մշակութային և էթնիկական արժեքների համախումբն է, որն անհրաժեշտ է անձի ներդաշնակ, բազմակողմանի ձևավորման և զարգացման համար: Արժեքների թվարկված համախմբերից որևէ մեկին գերապատվություն տալը կնշանակեր ոչ մանկավարժական մոտեցում խնդրին. Արժեհամակարգը լիակատար է և համեմատաբար ավարտուն բոլոր ներառված համախմբերի ներդաշնակ փոխլրացման պայմաններում: Ահա թե ինչու «արժեհամակարգ» հասկացությունը նաև զուրկ է խիստ որոշակի ստուգությունից: Արժեհամակարգի ձևավորման և նրա հարաբերական կայունության ապահովման համար հանրակրթության բնագավառում կարևոր և անփոխարինելի նշանակություն ունեն բոլոր ուսումնական առարկաները, որոնք թվում, այնուամենայնիվ, արժեքների ձևավորման առումով չափազանց մեծ է հումանիտար ոլորտի ուսումնական առարկաների դերը: Մասնավորապես՝ անգնահատելի է լեզվի և գրականության դերը՝ առանց նույնիսկ էականորեն տարբաժանելու մայրենի և օտար լեզուների նշանակությունը սույն խնդրի առնչությամբ:

Պատահական չէ, որ պետական մակարդակով խրախուսվում է երիտասարդների ռազմահայրենասաիրական դաստիարակությունը: Դրանում մեծ է ազգային հերոսների կերպարների հանրահռչակման եւ այդ ոգով աշակերտներին կրթելու նշանակությունը: Հայ

ժողովուրդն իր պատմության ողջ ընթացքում հերոսների պակաս չի զգացել, որոնց

շնորհիվ դիմացել է հազարամյակների դաժան փորձություններին : Այդ հերոսների

օրինակով մենք կրթում եւ դաստիարակում ենք մեր սաներին , որոնք իրենց իդեալն են

դարձրել այս կամ այն նվիրյալին:

7

Հայի կերպարը ձևավորելու և պահպանելու, մեր ազգային իրականացնելու հնարավորությունը տալիս է Հայոց պատմության իմացությունը:

Ժամանակակից մանկավարժության կարևորագույն նպատակներից մեկն է աշակերտի մեջ իր ազգային բարոյահոգեբանական արժեքների դրանց ընկալման ձևավորումն ու պահպանումը: Նրա առաքելությունն է պահպանել և փոխանցել մեր նախնիներից ժառանգած արժեքները, որն էլ հենց տարբերակող ինքնատիպությունն է համաշխարհային բազմագույն և բազմերանգ իրականության մեջ4:

Սերունդների կրթման և դաստիարակության գործում վիթխարի ներուժ ունի Հայոց պատմությունը, որը սովորեցնում է հայրենասիրություն և ազգային արժանապատիվ գոյություն: Հայաստանի Հանրապետության ապագա քաղաքացին իմանալով Հայոց պատմությունը , և ուսման ընթացքում ձեռք բերած գիտելիքներով ու հմտություններով կկարողանա ծառայել մեր հայրենիքի բարգավաճմանն ու հզորացմանը և կնպաստի հայկական քաղաքականության լավագույն սովորույթների պահպանմանն ու տարածմանը, պատկերացում կկազմի Հայաստանի և հայ ժողովրդի դերի ու նշանակության մասին համաշխարհային պատմության մեջ5:

Արժեհամակարգի մեջ կուտակված է անցյալի փորձը, որի յուրացումը աշակերտների մեջ ձևավորում է հայրենասիրության, սեփական ժողովրդի պատմության, նրա ստեղծած մշակութային արժեքների, գիտական նվաճումների համար հպարտության զգացում: Իսկ ակտիվ ճանաչողական գործունեության պայմաններում ձևավորված գիտելիքները աշակերտների մոտ վերածվում են համոզմունքների և կարողությունների:

Առաջնահերթություն է, որ աշակերտները բացահայտեն, հետազոտեն հայոց

պատմության վաղնջական ժամանակներից մինչեւ մեր օրերը եւ վերհանեն հույժ կարեւոր

փաստերիցը մեկը, այն է որ հայ ժողովուրդը եկվոր չէ, այլ ձեւավորվել ու պատմական

հազարամյա ուղին անցել է իր բնօրրանում ՝ Հայկական լեռնաշխարհում: Հայ

ժողովուրդը, շփվելով եւ փոխազդեցությունների մեջ լինելով տարբեր

քաղաքակրթությունների հետ, պահպանել ու զարգացրել է իր ինքնատիպ մշակույթը,

ազգային նկարագիրն ու գոյապատկերը: Դրա շնորհիվ հայությունը հազարամյակների

միջով հասել է մարդկության պատմության արդի փուլին: Ահա թե ինչու հայկական

մշակութային հարուստ ժառանգության համակողմանի ուսումնասիրումը կազմել է

դասագրքերի կարեւոր բովանդակային ուղղություններից մեկը:

4.Գևորգյան Ա., Ազգային կրթության դերն ու նշանակությունը սովորողների հայեցի դաստիարակության գործընթացում,Եր., 2002, էջ 65.

5. Ղուկասյան Ա., Հայոց պատմութուն 8-9, Ուսուցչի ձեռնարկ, Երևան 2003,էջ 5

8

Ըստ արժեքային համակարգի` դպրոցն ավարտող յուրաքանչյուր աշակերտ պետք է`

🡪 ունենա հայրենասիրություն և պատրաստակամություն ներգրավելու հայրենիքի պաշտպանության գործին,

🡪 ձևավորի ազգային-պետական մտածողություն և գործելակերպ, ունենա դրան հասնելու կամք և ձգտում,

🡪 լինի ազգային ինքնագիտակցության կրող,

🡪 լավագույնս ներկայանա և գիտակցի ազգային հիմնախնդիրների լուծման գործում իր մասնակցության նշանակությունը,

🡪 բացահայտի ներկան և ապագան կերտելու գործում հայոց պատմության դերը և հայ ժողովրդի հոգևոր արժեքային համակարգը պահպանելու անհրաժեշտությունը:

Հայկական քաղաքակրթության վերաբերյան պատմական համակարգված գիտելիք ունենալը Հայոց պատմություն առարկայի առաքելությունն է: Այս առարկայի դասավանդումը նպաստում է պետականամետ գիտակցություն,ազգային դիմագիծ և էություն ունեցող, սեփական պետության և ազգի նշանակությունը պատմության էջերում գիտակցող քաղաքացու ձևավորմանը, ազգային համամարդկային արժեքային համակարգը կրող գիտակից սոցիալական և հասարակական անհատի զարգացմանը: Դասընթացի շնորհիվ ՀՀ ապագա քաղաքացին ձևավորված ազգային ինքնագիտակցությամբ կկարողանա նախ փոխել իրեն և իր գործունեությունը դարձնել պետականամետ ու հայրենամետ` նպաստելով ոչ միայն իր հայրենիքի ,այլ նաև ողջ համաշխարհային հասարակության զարգացմանը: Ինչպես նշեցի, դասավանդման հիմնական նպատակը աշակերտի արժեհամակարգի ձևավորմանը նպաստելն է, բայց դա արվում է ոչ միայն ուղղակի պատմական իրադարձություններին ծանոթանալով, այլև կոնկրետ ազգային ու պատմական հերոսների, օրինակով սերմանվում են բարձրակարգ և հայ ազգի հոգևոր ժառանգությանն ու համամարդկային իդեալներին համապատասխան արժեքներ` հայրենասիրություն,ընկերասիրություն,մարդկայնություն, բարություն, ազնվություն, արդարամտություն, պատասխանատվություն, հաստատակամություն, արժանապատվություն և այլ հատկանիշներ,որոնք բնորոշ են բարձր բարոյահոգեբանական մակարդակ ունեցող մարդուն: Պատմության դասաժամերին է, որ աշակերտները, ուսուցչի օգնությամբ եւ

ուղղորդմամբ, բացահայտում են, թե ովքեր են իրենք, ովքեր են իրենց նախնիները,

որտեղ են ապրել, ինչ պատմություն ունեն, ինչ ներդրում ունեն համամարդկային

մշակույթի ասպարեզում: Երբ աշակերտը ուսումնասիրում է հայոց պատմության

հերոսական էջերը, ազատագրական պայքարի դրվագները, հերոսների անձնվիրումն ու

հայրենասիրության բազում օրինակներ, ինքն էլ կարծես «վարակվում է» եւ անպայման

ձգտում հասնել այդ կերպարներին: Դրա վառ օրինակը հենց Ղարաբաղյան

պատերազմի մասնակից մեր հերոս հայորդիներն են, որոնք իրենց հայրերի ու պապերի

օրինակով նետվեցին մարտի մոռանալով սեփական կյանքի մասին:

9

Շատ աշակերտներ ըստ իրենց անհատական,սեռական և տարիքային առանձնահատկությունների,փորձում են իրենց նույնացնել այս կամ այն հերոսի հետ,և անգամ սկսում են հետևել նրանց ապրելակերպին,վարքին,հագուստին,կենցաղին,կյանքի ոճին և այլն:

Արժեքային համակարգի գագաթնակետին գտնվող ամենանվիրական ու բարձրագույն արժեքը աշակերտների մեջ հայրենասիրության սերմանումն է: Քանի որ այսօր մեր պատանեկությանն ու անկախությանը նետված են մի շարք մարտարվեստներ,այդ պատճառով օրհասական խնդիր է դարձել հայրենիքի ապագա պաշտպանների պատրաստման խնդիրը, որը կարիք ունի մշտապես կատարելագործման:

Պետական մակարդակով աջակցվում է երիտասարդների ռազմահայրենասիրական դաստիարակությանը,որի կարևոր գործոններից մեկն էլ դպրոցական ծրագրում նախնական զինվորական պատրաստության դասընթացը ընդգրկելը: Աշակերտը ծանոթանալով ազգային հերոսների կյանքի ու գործունեության փառահեղ դրվագներին, ունենում է հպարտության զգացում, որն էլ հետագայում նպասում է հայրենասիրական ոգով ապրելուն: Հայ ժողովուրդը իր հերոսների շնորհիվ կարողացել է դիմանալ հազարամյակների դաժան փորձություններին և կանգուն է մնացել,իսկ այդ փորձությունների գինը եղել են մեր քաջորդիները, որոնց պակասը մենք երբեք չենք զգացել: Եվ այսօր մեր աշակերտներից յուրաքանչյուրը ունի իր իդեալ հերոսին, որին որ ձգտում է նմանվել:

Արժեքների բուրգի գագաթին գտնվող նվիրական ու մեծագույն արժեքի՝ հայրենասիրության զգացումը դաստիարակելու համար ռուս գրականության դասընթացը բազմաթիվ հիանալի հնարավորություններ է ընձեռում: Կարելի է, դիցուք, հիշատակել Լև Տոլստոյի «Պատերազմ և խաղաղություն» էպոպեայի ուսուցումը, որն իրականացվում է այն գերագույն նպատակադրումով, որ նրանով կարելի է ոչ միայն ռուս, այլև ցանկացած այլազգի դպրոցականի հոգում վառել հայրենասիրության կրակը՝ վեպի հերոսների, նրանց գործողությունների, անձնազոհության ու հայրենանվիրության բացահայտումներով: Հայրենասիրությունն այն մեծագույն արժեքն է, որ հարգանք ու պատկառանք է հարուցում, նույնիսկ երբ դրսևորվում է հակառակորդի կամ թշնամու մոտ: Ի դեպ, յուրաքանչյուր ուսուցիչ ունի որոշակի հեղինակ կամ ստեղծագործություն, որը նրան ամենադյուրին կերպով է օգնում իր մանկավարժական խնդիրները լուծելու, տվյալ դեպքում՝ հայրենասիրության բարձրագույն արժեքը սաների հոգիներում սերմանելու համար: Մեզ համար դա տարիներ ի վեր եղել և մնում է համաշխահարհային գրականության այդ հսկայի՝ Լ. Տոլստոյի վերոնշյալ ստեղծագործությունը:

10

Ուսւմնական գործընթացի արժեքային դաստիարակման բարձրացման կարևոր պայմաններից են նաև ուսուցչի մտահորիզոնը, սերը երեխաների նկատմամբ, հասարակական լայնախոհությունը և հանդուրժողականությունը: Հայոց պետականոթյան ամրապնդումը պետք է սկսել կրթական ծրագրերից, այսինքն դպրոցական ուսումնական պրոցեսում ավելի շատ ներառել ազգային մշակույթի արժեքներ, բայց միևնույն ժամանակ ընդգծելով համամարդկայինը: Սովորողների դաստիարակության անբաժանելի մասն էլ ազգային մշակութային արժեքները ճանաչելն է, վերամիավորելը և հայրենասիրական ոգի սերմանելն է: Շատ մեծ նշանակություն ունի նոր սերնդի դաստիարակության ազգային ապահովումը ձևավորված ազգային հոգեբանության, ազգային ըմբռնումների ու չափանիշների, առանձնահատկությունների հենքի վրա: Մանկավարժության կարևոր հիմնախնդիրներից մեկը աշակերտների ազգային բարոյական հիմքերի ձևավորումն է, որին կարելի է հասնել ազգային արվեստի, ժողովրդական բանահյուսության, հաղորդակցման հետ ծանոթացնելով:   
 Այսօր մեծ վտանգի տակ են հնամյա և ինքնուրույն մշակույթ ունեցող պետությունները, քանի որ գլոբալիզացիան իր ճանապարհին չի խնայում ոչ մի ազգային արժեք և դիմագիծ, այդ պատճառով է, որ մեկի առջև ծառայած է օրհասական խնդիր՝ աշակերտներին անընդհատ հիշեցնել իրենց ով լինելու և ինչ պատմություն ու հերոսներ ունենալու մասին, որ մենք իրավունք չունենք փակելու հայոց դարավոր պատմության էջերը, որոնք մեր պապերը կերտել են իրենց արյունով: Ամենակարևորն այն է, որ աշակերտները ինքնուրույն հետազոտեն և բացահայտեն հայոց պատմության վաղնչական էջերը և հանգեն այն փաստին, որ հայ ժողովուրդը եկվոր չէ, ինչպես պնդում են մեր թշնամիները, այլ ի սկզբանե ձևավորվել ու պատմական բազմադարյա ուղի է անցել

11

իր հայրենի օրրանում՝ Հայկական լեռնաշխարհում: Չնայած այն բանին, որ գլոբալիզացիայի պրոցեսները եղել են դեռևս շատ հին ժամանակներից, միևնույն է, հայ ժողովուրդը կարողացել է, փոխազդելով մի շարք քաղաքակրթությունների հետ , պահպանել և զարկ տալ իր ուրույն ու ինքնատիպ մշակութային կյանքին, ազգային նկարագրին խառնվածքին:Այս պատճառով է, որ մենք մինչ այսօր կերտում ենք մարդկության պատմության ուղին:Դասագրքերի կարևոր բովանդակային ուղղություններից մեկն էլ հայկական մշակութային հարուստ ժառանգության համակողմանի ուսումնառությունն է:  
 Հայոց պատմության իմաստային առանց է կազմում նաև հայոց պետականության պատմությունը, որը սերտորեն առնչվում է նույնպիսի քաղաքակրթական հիմնախնդիրների հետ:Հայ ժողովուրդը մշտապես ապրել ու արարել է մի տարածքում, որտեղ միշտ պատմական խաչմերուկ է ստեղծվել և բոլորի շահերն ու հակասությունները պայթել են հեց մեր տարածաշրջանում: Համաշխարհային պատմության այս փուլում ևս մեր ժողովուրդը բախվում է այս խնդիրներին, քանի որ մեր տարածաշրջանում են դարձյալ բախվում աշխարհի գերտերությունների շահերը, և ամեն մեկը փուչ խոսքերով իր կոչն է շեղում հայ ժողովրդի ուշադրությանը:  
 Աշակերտների ազգային մտածողությունը խթանելու ամար մետք է շատ հանձնարարել հավաքել լրացուցիչ տեղեկություններ, օրինակ՝ ազատամարտիկների, հայդուկների, ազգային հերոսների և այլոց կյանքի ու գործունեության վերաբերյալ:Որդեգրելով այս մարտավարությունը աշակերտները կունենան ավելի խորը գիտելիքներ տվյալ հարցի շուրջ, կսովորեն ինքնուրույն օգտվել այլ աղբյուրներից, զանազանել ինֆորմացիայի կարևորն ու երկրորդայինը, ինքնուրույն եզրաանգումներ կատարել, ունենալ սեփական դիրքորոշոմը այս կամ այն հարցի շուրջ:

Արժեքների բուրգի գագաթին գտնվող նվիրական ու մեծագույն արժեքը՝ հայրենասիրությունն է,որը լավագույն կերպով մատուցվում է հայոց պատմության դասընթացների ժամանակ։ Այն մեծագույն արժեքն է, որ հարգանք ու պատկառանք է հարուցում, նույնիսկ երբ դրսևորվում է հակառակորդի կամ թշնամու մոտ: Ի դեպ, յուրաքանչյուր ուսուցիչ ունի որոշակի հեղինակ կամ ստեղծագործություն, որը նրան ամենադյուրին կերպով է օգնում իր մանկավարժական խնդիրները լուծելու, տվյալ դեպքում՝ հայրենասիրության բարձրագույն արժեքը սաների հոգիներում սերմանելու համար։

12

Ինքնաճանաչողության հարցերին անդրադառնալով՝ խթանվում է սովորողների շրջանում մտածողության ձևավորումը:Ինքնությունը անհայտության հավերժ ճանապարհ է՝ պարուրված բազմատեսակ իրապատումներով, տեսլականներով, խորհրդանիշներով և առասպելներով, որոնք անցնելով ժամանակի թովով՝ ձեռք են բերում նոր իմաստներ:Այդ պատճառով էլ միշտ առաջանում է ինքնաճանաչողության հնամյա ձևերի վերաիմաստավորման, ավանդվածի մեկնաբանության և ազգային դիմագծի այլ տարրերի արդիականացման խնդիր:Ինքնաճանաչողությունը միշտ պետք է կապ պահպանի անցյալի և ներկայի միջև, քանի որ առանց անցյալի իրադարձություններին ու երևույթներին հղում անելու, մենք չենք կարողանա ճանաչել մեր ուժեղ ու թույլ կողմերը, որոնք էլ ներկայում օգտագործելով կկարողանանք նոր իմաստ ու շունչ տալ մեր գալիք սերնդի ինքնության հարցերի փնտրտուքներին:

Հայոց պատմությունը բովանդակում է դաստիրակչական վիթխարի ներուժ, հայրենասիրություն և ազգային արժանապատիվ գոյություն։ Հայոց պատմության իմացությունը հնարավորություն կտա Հայաստանի Հանրապետության ապագա քաղաքացուն ուսումնառության ընթացքում ձեռք բերած գիտելիքներն ու ճանաչողական հմտությունները , հայոց քաղաքակրթության դարավոր ավանդույթները , փորձը և անցյալի դասերը լավագույնս ծառայեցնել հզորացման և բարգավաճման ուղին բռնած Հայաստանի անկախ պետությանը,պատկերացում կազմել համաշխարհային պատմության մեջ Հայաստանի և հայ ժողովրդի զբաղեցրած տողի ու դերի մասին։ Հենց այս պատճառով է , որ կրթության զենքը և գլխավոր իմաստը պետք է դառնա արժեհամակարգի ձևավորումը։

Արժեհամակարգի ձեւավորման վրա իր առանձնահատուկ դերն ունեն ազգային եւ պետական տոներին նվիրված դպրոցական միջոցառումները, ցերեկույթները՝ նվիրված պատմական հզոր կերպարներին: Այդպիսի միջոցառումները սերմանում են մեծ հայրենասիրություն և հավատ աշակերտների մեջ:

13

**Գործնական համատեքստ**

Ժամանակակից դասին ներկայացվող կարևոր պահանջներից մեկն էլ ուսուցման մեթոդ- ների ընտրությունն է, ավանդականի և նորագույնի վարպետ զուգակցումը: Պատմության դասին օգտագործվող արդյունավետ մեթոդներ են Մտագրոհը, Վենի դիագրամը , T-աձև ,M-աձև աղյուսակները ,Համառոտ դասախոսությունը, Գաղափարների քարտեզագրում, Խճանկարը ,Գծակարգեր5 և այլն: Համագործակցային ուսուցման ձևը նոր ժամանակ ների գլխավոր պահանջներից է և արդյունավետ ձև է: Այն շատ է կարևորվում ինչպես ողջ աշխարհում, այնպես էլ Հայաստանում: Խմբի անդամների համագործակցված աշխատանքը հնարավորություն է ընձեռում կարողությունների և հմտությունների, երևակայության տարբեր մակարդակ ունեցող աշակերտներին համախմբել ուժերը, ջանքերը ներդնել ընդհանուր նպատակին հասնելու գործում: Այս մեթոդը դասապրոցեսն ավելի բազմազան, հետաքրքիր է դարձնում, բարձրացնում երեխաների ինքնագնահատականը, խթանում մոտիվացիան: Ելնելով հետազոտության մեջ առաջադրված խնդիրներից կարելի է կիրառել հետևյալ մեթոդները 6.

* Կերպարային քարտ- սա հրաշալի միջոց է պատմական կարևոր իրադարձությունները « տարբեր կերպարների դիտանկյունից ուսումնասիրելու համար: Քարտը ներկայացնում է տվյալ իրադարձության կերպարների մտադրությունները, հուզական վիճակները, տեսանկյունները: Կերպարային քարտը կարող է կիրառվել պատմական ակտիվ մտածողություն խթանող տարատեսակ հարցադրումների քննարկաման համար:
* Քարտեզաային քննարկում ՝ Քարտեզները հրաշալի միջոց են աշխարհագրական գիտելիքը պատմության արդյունավետ մաս դարձնելու,պատմության աշխարհագրական ընկալումը ձևակերպելու համար:
* Պատկերի ակնթարթայիմն դիտում-սրանք վերլուծական հարուստ տեղեկություններ են պարունակում:
* Ճիշտ պատասխանի գուշակում – Պատմության ուսուցումը կարող եք հարստացնել դասին զուգահեռ խաղերով՝ սովորողներին օգնելով պարբերաբար անրադառնալ արդեն անցած նյութի փաստական հատվածին:

Սովորողների մոտ արժեհամակարգի ձեւավորման գործընթացը պարբերաբար, ամենօրյա

հետեւողական աշխատանք է պահանջում, որը կատարվում է ոչ միայն տեսական, այլ նաեւ

գործնական համատեքստում՝ կազմակերպելով հայրենաճանաչողական էքսկուրսիաներ:

Գործնական համատեքստում մեծ դերակատարում ունեն հայրենագիտական

ճամփորդությունները, այցելությունները պատմամշակութային կոթողներ, թանգարաններ,պատկերասրահներ, հուշահամալիրներ:

6. Լալայան Կ. Պատմության դասերի պլանավորման նմուշ -օրինակներ, Երեւան 2009թ. էջ 6-8

7.Գիրք պատմության ուսուցման,ինչու՞,ինչպե՞ս, Պարադիգմա կրթական հիմնադրամ ,2020,էջ 39,49,69,73

14

Օրվա Դասի պլան 1

| Առարկա | Հայոց պատմություն |
| --- | --- |
| Դասարան | 9-րդ |
| Թեմա | Արցախյան պատերազմի ծավալումը 1992-1994 թթ. 7 |
| Օգտագործվող նյութեր | Դասագիրք,տետր, քարտեզ,նկարներ ,համակարգիչ |
| Մեթոդներ | Մտագրոհ, հարցուպատասխան,խմբային աշխատանք, կարճ-  դասախոսություն |
| Հիմնական հասկացությունն եր | Ազատագրական պատերազմ,հավաքական կամք,անկոտրում ոգի, հաղթանակ, ազատագրված հայրենիք,համախմբվածություն |
| Դասի նպատակը | * Ձևավորել գիտելիք ՝ պատերազմի պատճառների ,ազատագրված տարածքների,և հերոս հայորդիների վերաբերյալ * Տալ գաղափար՝ Արցախյան ազատագրական պատերազմի նշանակության վերաբերյալ * Հերոսների օրինակով ,նրանց կատարած սխրանքներով ցույց տալ հայրենիքը պաշտպանելու անհրաժեշտության նշանակությունը * Ձևավորել քննադատական մտածողություն ` գնահատելու և արժևորելու ազատագրական պատերազմի հերոսների սխրանքը * Զարգացնել ստեղծագործական կարողունակություն ՝ բնութագրելու հայ զինվորի ՝ հայ հերոսի , կերպարը իր պատկերացմամբ |
|  | **Ուսուցանման արդյունքներ,որոնք կփաստեն որ ուսուցումը**  **տեղի ունեցավ:** |
| Վերջնարդյունք- ները | Սովորողը կկարողանա   * Ներկայացնել պատերազմի պատճառները * Թվարկել արցախյան ազատագրական պատերազմի հերոս հայորդիներին * Թվարկել ազատագրված տարածքները և ցույց տալ քարտեզի վրա * Ներկայացնել Շուշիի և Լաչինի ազատագրումը և դրանց նշանակությունը * Գնահատել ազատագրական պատերազմի հերոսների սխրանքը * Բնութագրել հերոսի կերպարը իր պատկերացմամբ: |

15

| **Գործողություն ներժամ,Տևողո ւթյուն/** | **Պլանավորված ՈւԳ Ռազմավարություններ** | **Առանցքային հարցեր Հիմնական ստուգում- ներ/Հանձնա- րարության վերջն- արդյունքը նպաստում է դասի նպատակին/** |
| --- | --- | --- |
| Դասի ընթացքը  Հին նյութի հարցում /5- 7րոպե/  Խթանում  /5րոպե/  Իմաստի ընկալում  Կշռադատում | Ուսուցիչը հարցերի միջոցով ամփոփում է հին դասը:/ Արցախի հանրապետությունը:Հանրապետության պետականության կայացման գործընթացը:  Դասը կսկսվի մտագրոհ մեթոդով/ առանցքյին թեման պատերազմ/- աշակերտները կպատասխանեն պատերազմի ինչ տեսակներ գիտեն, և այս պատերազմը դրանցից որ տեսակն է:  Կարճ-դասախոսության միջոցով ներկայ- ացնել դասի առանցքային հարցերը , ապա դասարանը բաժանել երեք խմբի և տալ հանձնարարություններ:   1. խումբ- դասագրքից կկարդա Արցախյան պատերազմի ծավալումը ենթաթեման 2. խումբ –կկարդա Շուշիի և Լաչինի ազատագրումը 3. խումբ –կկարդա ինանապաշտ- պանական ուժերի կողմից հայկական տարածների ազատագրումը 1993-1994 թթ-ի ընթացքում, Ապա խմբերից յուրա- քանչյուրը ուրվագծային քարտեզի վրա կնշի ազատագրված տարածքները և աղյուսակ-սանդղակում դուրս կգրի ազա- տագրված տարածքները, տարեթվերը ազատագրական պայքարի հերոս քաջորդիների անունները:   Խմբային աշխատանքը ավարտելուց հետո ուսուցիչը հարցերի միջոցով ամփոփում է դասը: Սովորողները ընդ- հանրացնում են իրենց գիտելիքները և հանգում այն եզրահանգման,որ Արցախ- յան ազատամարտում հայերն ապացու- ցեցին,որ կարելի է հաղթել նույնիսկ փոքրաթիվ ուժերով՝սեփական հայրե- նիքի և հաղթանակի նկատմամբ ունե- նալով անկոտրում կամք, ցուցաբերելով ազգային միասնություն: | 1. Ե՞րբ սկսվեց և գնալով ուժեղացավ Ադրբեջանի ագրեսիան ԼՂՀ-ի դեմ 2. Ե՞րբ և ինչու՞ ԼՂՀ ինքնապաշտպանակ ան ուժերը ձեռնամուխ եղան թշնամու կրակակետերի ոչնչացմանը 3. Փորձե՛ք գնահատել Խոջալուի կոտորածի կազմակերպումը 4. Նկարագրե՛ք Շուշիի և Լաչինի ազատագրումը և ներկայացրե՛ք դրա նշանակությունը: 5. Ինչո՞վ վերջացավ ԼՂՀ ինքնապաշտ- պանական բանակի հակահարձակումնեը: 6. Ովքե՞ր աչքի ընկան ազատագրական մարտերում 7. Ո՞վ է Արցախյան ազատամարտի ձեր սիրելի հերոսը: |
|  |  |  |
| Գնահատում | Միավորային |  |
| Տնային աշխատանք | Հավաքել տեղեկություններ Արցախյան ազատագրական պատերազմի հերոսներից որևիցէ մեկի մասին: |  |

17

### Օրվա դասի պլան 2

Առարկա ՝ Հայոց պատմություն Դասարան 12-րդ

Թեմա ՝ Ապրիլյան քառօրյա պատերազմը

Մեթոդներ – Մտագրոհ ,Վենի դիագրամ, կարճ դասախոսություն,համագործակցային մեթոդ, Հարցուպատասխան,

Հիմնական հասկացություններ ՝ հայրենական պատերազմ, անձնուրաց հերոսություն, հավաքական կամք ,հայ զինվոր ,չխնայել կյանքը հանուն հայրենիքի

Դասի նպատակը ՝

* Ձևավորել գիտելիք՝ քառօրյա պատերազմի պատճառների,հարձակման ուղղությունների,ավարտի ,հետևանքների վերաբերյալ
* Հերոս հայորդիների օրինակով բացատրել ՝հայ զինվորի ՝կյանքի գնով հայրենիքը պաշտպանելու պատրաստակամությունը
* Ձևավորել քննադատական մտածողություն ՝հիմնավորելու հայ ժողովրդի տարբեր խավերի՝մտավորական ,զինվորական ,բժիշկ, ուսանող ,դպրոցական երեխա, պատրաստակամությունը և համախմբվածությունը ՝հայրենիքը պաշտպանելու գործում :
* Ձևավորել Հարենիքը որպես բացարձակ արժեք գաղափարը:

Վերջնարդյունքները ՝ Սովորողը կկարողանա

* + Ներկայացնել ՝ երբ է ընթացել քառօրյա պատերազմը
  + Ներկայացնել պատերազմի պատճառները, հարձակման ուղղություները , ավարտը,հետևանքները
  + Ներկայացնել քառօրյա պատերազմում մեր զինվորների քաջությունը
  + Արժևորել քառօրյա պատերազմի մասնակից զինվորների անմահ սխրանքը
  + Գնահատել և հիմնավորել քառօրյա պատերազմում դպրոցականների

,երեխաների օգնության պատրաստակամությունը

18

# Դասի ընթացքը

Ուսուցիչը դասը սկսում է հին դասի ամփոփմամբ: Հարցերի միջոցով նորից ստուգվում է աշակերտների գիտելիքները Արցախի ազատագրական 1992-1994թթ պատերազմի մասին:

Խթանում ՝ /մտագրոհ/ աշակերտները թվում են պատերազմի ինչ տեսակներ գիտեն :

տաք



ազատագրական սառը 

ցեղագրական

տարածքային



տեղեկատվական հ հայրենական



համաշխարհիկ հայրունյան

զավթողական

Ապա ամբողջացնելով միտքը սովորողները փաստում են ,որ 1992-1994թթ արցախյան պատերազմը ազատագրական բնույթ ուներ, իսկ թշնամին ուներ զավթողական նպատակներ, և որ թշնամու զավթողական կեցվածքի պատճառով է,որ բազմիցս խախտվել է զինադադարի պայմանագիրը և որ թշնամու հետագա հարձակումները 2016 և 2020 թթ. նույնպես մեր տարածքների նկատմաբ անօրինական և անմարդկային գործողություններ էին:

19

Իմաստի ընկալում՝

Ուսուցիչը անցնում է նոր դասի հաղորդմանը և դասախոսության միջոցով ներկայացնում դասը՝ Արցախյան քառօրյա պատերազմը: Ապա աշակերտներին բաժանում է խմբերի և հանձնարում դասանյութը սովորելիս ուշադրություն դարձնել թշնամու կողմից կիրառվող զինտեխնիկային և թվական անհամեմատ գերակշռությանը և դրան հակադրել մեր 18-20 տարեկան քաջորդիների սխրանքը:

Աշակերներին հանձնարարվում է համեմատել Արցախյան 1992-1994թթ-ի և 2016թ քառօրյա պատերազմը և գտնել նմանություններ և տարբերություններ,և լրացնել դիագրամը:


Արցախյան 1992-1994թթ. Պատերազմ Արցախյան 2016թ. քառօրյա պատերազմ

տարբերություն

նմանություն

տարբերություն

Ապա աշակերտները ամբողջացնում են են հայ զինվորի կերպարը:



1. Անմահ 12. Անպարտելի
2. Հզոր 13. Խիզախ
3. Քաջ 14. Նվիրված
4. Ազնիվ 15. Անվախ
5. Բարի 16. Հավատարիմ
6. Աննենգ 17. Արի
7. Անվաճառ 18. Անփոխարինելի
8. Անխարդախ 19. Կրոնին հավատարիմ
9. Անդավաճան
10. Անձնազոհ
11. Հայրենասեր
12. Պայքարող
13. Հպարտ
14. Մարտնչող

20

Որից հետո աշակերտները ուսուցչի օգնությամբ քննարկում են հետևյալ հարցերը ՝«Որո՞նք էին Արցախյան 44-օրյա պատերազմի պարտության պատճառները», «Ինչպե՞ս դուրս գալ ստեղծված իրավիճակից»:

Քննարկումից հետո ներկայացնում են իրենց պատասխանները, վերլուծում, քննարկում, իրար լրացնում:

**Հետադարձ կապ**

Դասի հետադարձ կապն ապահովելու, ինչպես նաև մերօրյա իրավիճակը գաղափարապես վերլուծել-ընդհանրացնելու համար հանձնարարվում է նախապես տպագրած անհատական թերթիկների վրա պատասխանել մի շարք հարցերի: Աշակերտները կատարում են առաջադրանքը:

| **Դասի գաղափարը** |  | **Արժեքներ** |  | **Հույզեր** |
| --- | --- | --- | --- | --- |
| Հայրենիքը  ՝բացարձակ արժեք Անձնուրաց հերոսու- թյուն |  | Հայրենիք Չխնայել կյանքը հանուն  հայրենիքի Լինել արդարացի  պատերազմի ժամանակ |  | Ատելություն թշնամու նկատմամբ Ափսոսանք Տխրություն |

| **Հույսեր** |  | **Անելիքներ** |  | **Ես** |
| --- | --- | --- | --- | --- |
| Վերադարձնել կորցրածը Չհուսահատվել Ուժեղանալ  Հույսը դնել մեզ վրա |  | Կազմակերպվել Զարգացնել տնտեսությունը,  գիտությունը Զինվել  Լինել միասնական Ստեղծել դիվանագիտական  ուժեղ դպրոց |  | Լավ սովորել, դառնալ հայրենիքի համար պիտանի մարդ պաշտպանել հայրենիքը, լեզուն, մշակույթ, ապրել  հայրենի երկրում: |

Ամփոփիչ զրույցի միջոցով ուսուցիչը ի մի է բերում աշակերտների կողմից տրված պատասխանների արդյունքը, աշակերտներին տալիս տնային առաջադրանք՝ գրել շարադրություն՝ «Ես՝ ապագա Հայաստանում» վերնագրով:

21

**Եզրակացություն**

Ամփոփելով ասվածը, կարող ենք փաստել,որ հայոց պատմության դասընթացը մեծ դեր ունի մատաղ սերնդի ազգային արժեհամակարգի ձևավորման վրա:

Հայ ժողովուրդն ու Հայաստանի Հանրապետությունը այսօր ևս ապրում են դժնդակ ու խափուսիկ օրերում,որտեղ դամոկլյան թրի պես կախված են ազգային ինքնությանն ու պետական անկախությանը սպառնացող վտանգները: Մենք ունեցանք մի նոր Ավարայր,որտեղ հայ զինվորը տարավ բարոյական հաղթանակ`անկախ հանգամանքներից: Այսօր մեր միակ փրկությունը միասնականությունն է ազգային գաղափարախոսության շուրջ:

Գոյության պայքար փառքով հաղթահարելու համար շատ կարևոր է կրթել ու դաստիարակել ազգային ոգով ու արժեքներով շնչող ու մեծացող սերունդ, որը կունենա հայրենասիրության,պատասխանատվության զգացում ու անկոտրում ոգի: Այսօր մեր բազմաթիվ հերոսների օրինակը ապացուցում է, որ հայն իր հողն ու ջուրը պահպանելու համար ընդունակ է ամեն քայլի: Աշակերտներին ոչ միայն ոգևորում են անցյալի պատմական հերսները,այլև այսօր մեզ հետ կողք կողքի մարտնչող հերոսների սխրանքները,ովքեր հայի բարձր ինքնագիտակցության գոյության վառ ապացույցն են: Մենք մեր կողքին ունենք հերոսության բազմաթիվ օրինակներ,բայց մենք մեր աշակերտներին պետք է սովորեցնենք,որ հայրենիքի համար ոչ թե պետք է մեռնել,այլ առաջին հերթին ապրել է պետք հանուն հայրենիքի:

Մենք` փոքրաթիվ լինելով հանդերձ, մարտնչում ենք բազմաքանակ ու լավ սպառազինված թշնամական զորքի դեմ: Բայց չէ՞ որ , էականը ոչ թե քանակն է այլ` որակն ու նպատակը: Մեր նպատակը ավելի վեհ էր`սեփական հայրենիքի պաշտպանումը,իսկ թշնամին հասարակ զավթիչ է, որպեսներին մենք բազում անգամ ծանոթ ենք եղել մեր պատմական ճանապարհին: Աշակերտներին պետք է հուսադրել, որ կանցնեն ժամանակներ և մեր իրական նպատակը նորից թևեր կառնի ու ժամանակի խաչմերուկներից կվերադարձնի երբեմնի հզոր հայոց պետականությունը:

Դպրոցն ավարտող յուրաքանչյուր աշակերտ պետք է կրի արժեքային համակարգի որոշակի հստակ գաղափարներ, որոնցից են` արժևորել պատմությունից դասեր քաղելու անհրաժեշտությունը, ունենալ հայրենասիրություն և պատրաստակամություն` ներգրավվելու հայրենիքի պաշտպանության գործին հիմնախնդիրների լուծման գործում մասնակցության նշանակությունը, դառնալ ազգային ինքնագիտակցության կրող:

22

Օգտագործված գրականության ցանկ

1. Միջնակարգ կրթության պետական չափորոշիչ

[**https://www.arlis.am/documentview.aspx?docid=42195**](https://www.arlis.am/documentview.aspx?docid=42195)

1. Առարկայական Չափորոշիչներ <https://escs.am/am/news/8621>
2. Կարողունակությունների կողմնորոշիչ շրջանակ՝ ժողովրդավարական մշակույթի համար. Եվրոպայի խորհուրդ, հատոր 2
3. Բարխուդարյան Վ.,Հակոբյան Ա,.. Հայոց պատմության դասագիրք,

9-րդ դասարան, Երևան 2019

1. Գևորգյան Ա. ,Ազգային կրթության դերն ու նշանակությունը սովորողների հայեցի դաստիա-

րակության գործընթացում,Երևան 2002

1. Ղուկասյան Ա.,Հայոց պատմություն 8-9, Ուսուցչի ձեռնարկ,Երևան 2003 6.

7.Լալայան Կ, Պատմության դասերի պլանավորման նմուշ-օրինակներ, Երևան 2009

8.Գիրք պատմության ուսուցման Ինչու՞, ինչպե՞ս ,Պարադիգմա կրթական հիմնադրամ,

Երևան 2020

23